
Σκέψεις που μας προέκυψαν σε ώρα ανα^ 
μετά τα επεισόδια των αρχών του Δεκέμβρ 






Αμηχανία 

Διπλώναμε το πρώτο 
τεύχος του εντύπου 
μας όταν χτύπησαν 
όλα τα κινητά μαζί: 

“Τι κάνετε ρε ; Οι μπά- 
τσοι κάποιον σκότωσαν 
στον πεζόδρομο της 
Μεσολογγίου!” 

Φρίκη, οργή, αμηχα¬ 
νία... 

Τα όσα θα διαβάσετε 
παρακάτω, συζητήθη¬ 
καν κατά τη διάρκεια 
των γεγονότων των 
αρχών του Δεκέμβρη 
και μοιράζονται σαν 
ένθετο στο έντυπο 
του πυρήνα. 

Φυσικά η συζήτηση 
συνεχίζεται... 


Ο Αλέξης Γρηγορόπουλος δολοφονήθηκε στις 6 Δεκεμβρίου. Και η βία που α¬ 
κολούθησε καταγγέλθηκε με κάθε τρόπο και από κάθε μεριά. Τώρα, πρέπει λέει ό¬ 
λοι εμείς να ζητήσουμε συγνώμη για τις “καταστροφές” και το “πλήγμα στη δημο¬ 
κρατία”... 

Χα! Κι από ποιον να ζητήσουμε συγγνώμη δηλαδή; Από τους δημοσιογράφους, 
από τους γονείς, από τους δάσκαλους, από τους πολιτικούς, από τ' αφεντικά, από 
τους μαγαζάτορες; Από τους φασίστες; 

Από ποιον; 

Και γιατί; Μήπως τους χρωστάμε όλων αυτών; 

Μήπως αυτό που μας έχουν φυλαγμένο -η φτώχεια, η αποβλάκωση και το ο κα¬ 
θένας για το τομάρι του- είναι τελικά τόσο πολύτιμο; Ή μήπως ετούτη η κοινωνία 
που τόσο πρόθυμα καταγγέλει τη βία δέκα ημερών είναι μια κοινωνία ειρηνιστών; 

Έχουν ακούσει τίποτα όλοι αυτοί οι πρόθυμα καταγγέλοντες για τη βία του μι¬ 
σθού; 

Ξέρουν τι σημαίνει να είσαι αναγκασμένος να κάνεις δεύτερη δουλειά; 

Ξέρουν όλοι αυτοί τι πάει να πει να πηγαίνεις από το σχολείο στο φροντιστήριο 
και ξανά πίσω κάθε μέρα; 

Ξέρουν τι πάει να πει να προσπαθείς να περάσεις τα σύνορα και να σε περιμέ¬ 
νουν νύχτα τα οπλισμένα ταχύπλοα του λιμενικού; 

Ξέρουν τι σημαίνει να περνάς μια βδομάδα στο κρατητήριο του Αγίου Παντελε- 
ήμονα; 

Κακά τα ψέματα: £ τού τη η κοινωνία ξέρει από βία. Και η βία της 
είναι πολύ πιο σκληρή και πολύ πιο ανήθικη από τη βία που α¬ 
σκήθηκε στους δρόμους της Αθήνας στις αρχές του Δεκέμβρη. 

Θα πούμε τώρα λίγα περισσότερα για ένα κομμάτι αυτής της βίας που μας φαί¬ 
νεται σημαντικό. 

Οι μπάχσοι 

Τους βρίσαμε, τους σιχτιρίσαμε και βγάλαμε το άχτι μας τόσες μέρες. Αλλά η Ελ¬ 
ληνική Αστυνομία δεν ξεφύτυρωσε από το πουθενά πυροβολώντας στις αρχές του 
Δεκέμβρη. Αντιθέτως, είναι πολλά χρόνια που τρέφεται και θεριεύει, προσλαμβά¬ 
νει όλο και περισσότερους, εκπαιδεύεται και ετοιμάζεται. Πάνε επίσης χρόνια που 
γεμίζει ξαδερφάκια: Δημοτόμπατσους, σεκιουριτάδες, ειδικούς φρουρούς, μπρά¬ 
βους και μισομπράβους κάθε λογής... 





Στη βάση αυτής της εξέλιξης βρίσκεται μια κρατική 
στρατηγική: Το κράτος και τα στελέχη του -τύποι δυ¬ 
στυχώς πολύ πιο συνειδητοί από εμάς- γνώριζαν και 
γνωρίζουν πολύ καλά πως οι εποχές που θα “ρθουν θα 
είναι εποχές που "απαιτούν θυσίες". Θα είναι δηλαδή 
εποχές πείνας, μιζέριας ίσως και πολέμου. Και χρόνια 
τώρα μαζεύουν τις δυνάμεις τους για να τα βάλουν με 
όλους εκείνους που ξέρουν πως θα βρουν απέναντι 
τους όταν έρθει η ώρα. 

Τα τελευταία χρόνια λοιπόν, η ελληνική αστυνομία 
πλήθυνε όσο δεν παίρνει άλλο. Εκτός από αυτό, ανα¬ 
βαθμίστηκε τεχνικά, αγόρασε νέα σύνεργα κι έφτιαξε 
νέα σχέδια. Επίσης συνδέθηκε με το παράνομο κεφά¬ 
λαιο με τρόπους που γνωρίζει καλά όποιος κάνει τον 
κόπο να ανοίξει μια εφημερίδα. Επίσης προπονόθηκε 
στους φόνους και στην άσκοπη βία πάρα πολύ καλά 
και όχι και τόσο κρυφά: Πάνω στους μετανάστες, νό¬ 
μιμους και παράνομους. 

Από την άλλη όμως, αυτές οι εξελίξεις πήγαν παρέ¬ 
α και με μια γενική κοινωνική αφασία. Θέλει και εξή¬ 
γηση αυτό; 

Πως έγινε λοιπόν και οι σχολές της αστυνομίας 
μπήκαν πρώτες στα μηχανογραφικά; 

Πως έγινε και όλοι άρχισαν να βλέπουν το μπατσι- 
λίκι σαν "διέξοδο από την ανεργία**; 

Πως έγινε και τα όπλα και ο θάνατος άρχισαν να 
περνάνε σαν χόμπι του είδους "μου αρέσουν τα αε¬ 
ροπλάνα μωρέ"; 

Που ήμασταν τέλος όλοι εμείς όταν όλοι αυτοί οι 
"όχι πια άνεργοι” εξασκούνταν πάνω στους μετανά¬ 
στες; 

Από αυτή την ανοχή, από αυτή την βαθιά κοινωνική 
ανοχή είναι που τράφηκαν όλα αυτά τα χρόνια. Και εί¬ 
ναι πολύ σημαντικό: Από αυτή την εξάσκηση πάνω 


στις ζωές των μεταναστών είναι που εκπαιδεύθηκαν 
να βλέπουν όλες τις ζωές σαν όλο και λιγότερο πολύ¬ 
τιμες. Η περίπτωση του Αλέξη Γρήγορο- 
πουλου ήταν ακριβώς αυτό: Μια περί¬ 
πτωση όπου κάποιος μπάτσος έκανε αυ¬ 
τό που πολλοί συνά δελφοί του κάνουν 
καθημερινά πάνω στα σώματα των “ξέ¬ 
νων". 

Ξεσπάνε με χίλιους τρόπους. Και δεν ανοίγει ρου¬ 
θούνι. 

Κι εμείς; 

Όλοι εκείνοι που κατέβηκαν στα επεισόδια των αρ¬ 
χών του Δεκέμβρη δεν ήταν παλαβοί εραστές της κα¬ 
ταστροφής. Ούτε ήταν άνανδροι κι ανώνυμοι. Ούτε 
βέβαια ήταν και ήρωες. Με μια πρώτη ματιά, εκείνοι 
και εκείνες που κατέβηκαν στα επεισόδια του Δεκέμ¬ 
βρη φαίνονται να προέρχονται από διάφορες πάντες. 
Μαθητές που σιχτίρισαν για το νεκρό συμμαθητή 
τους (και για τους δασκάλους και για τις εξετάσεις και 
για την οργανωμένη άγνοια που μας δέρνει όλους ό¬ 
σους πήγαμε σε αυτά τα σχολεία). Μετανάστες που 
βρήκαν ευκαιρία για εκδίκηση απέναντι στους μπά- 
τσους (και έχουν λόγους για εκδίκηση απέναντι σε 
πολλούς). Εργαζόμενοι που νιώθουν το μαχαίρι που 
λέγεται "μισθός” να φτάνει κάθε μέρα στο κόκαλο. 

Απέναντι τους από την άλλη δεν ήταν τίποτα παιδά¬ 
κια. Ήταν μηχανισμοί που σκέφτονται και αναλύουν 
χρόνια τώρα αυτό το σύστημα και τις ανάγκες του. 
Ήταν συμφέροντα που σε τελική ανάλυση σκοπεύουν 
στην καταστροφή και τον θάνατο. Όχι μόνο του Αλέ¬ 
ξη Γρηγορόπουλου, αλλά όλων μας. 

Τώρα αυτά τα συμφέροντα και οι μηχανισμοί παρι¬ 
στάνουν τους φοβισμένους και τους προβληματισμέ- 



νους. Αλλά δεν πρέπει να νομίσει κανείς πως 
τους περνάει από το μυαλό να κάνουν πίσω. Το 
αντίθετο: Όλος τους ο φόβος και όλος τους ο 
προβληματισμός θα διοχετευθούν προς το πως 
η επόμενη τέτοια "έκρηξη" θα κατασταλεί, ή α¬ 
κόμη καλύτερα, πως θα προληφθεί. Το κράτος 
και τα αφεντικά έχουν τους τρόπους να μαθαί¬ 
νουν από τα λάθη τους, να αναβαθμίζονται και να 
γίνονται αποτελεσματικότερα. 

Οι αντίπαλοι του κράτους και των αφεντικών 
από την άλλη, δεν διαθέτουν εκείνο το είδος της 
αρχειακής μνήμης που χαρακτηρίζει τα αφεντι¬ 
κά. Δεν θα ανατρέξουν σε κιτάπια και αναφορές 
για να γίνουν καλύτεροι. Γιατί αυτό που έχουν 
μαζί τους είναι -όποτε υπάρχει- κάτι πολύ πιο 
χρήσιμο: Η ταξική μνήμη. Η μνήμη των προη¬ 
γούμενων αγώνων, των σφαλμάτων τους και των 
επιτυχιών τους. Εκεί -στα λάθη μας και τις επιτυ¬ 
χίες μας- θα πρέπει τώρα να προστρέξουμε όλοι 
όσοι συμμετείχαμε με τον ένα ή τον άλλο 
τρόπο. 

Και θα σας πούμε κάτι για το τέλος: Ο δρό¬ 
μος για να πολεμήσουμε δεν είναι να 
αναπαυθούμε στις δάφνες μας, να 
παραμυθιαστουμε πως είμαστε ό,τι 
πιο επικίνδυνο υπάρχει στην Ελλάδα 
αυτή τη στιγμή. Αντίθετα ο δρόμος 
είναι να κοιτάξουμε καλά τις αδυνα¬ 
μίες μας, κατάματα που λένε. Να τις 
νιώσουμε στο πετσί μας. Και μετά να 
κοιτά ξουμε να οργανωθούμε. Στο 
δρόμο και στη σκέψη. 

Έτσι είναι τώρα, έτσι ήταν πάντα. 



αηΐΙΓα 

αο£1ο οοπ^Γα ΙαοΓίιπαβ 

Οι 3ηιίί3 3ειΐο ΟΟΠΪΓ3 Ι30ΠΠΊ3Θ είναι ένας από 
τους αντιφασιστικούς πυρήνες αυτής της πόλης. 
Κινούμαστε στο Γαλάτσι, τη Νέα Φιλαδέλφια 
και τη Νέα Χαλκηδόνα ενάντια στο ρατσισμό 
και το φασισμό. Οτι διαβάζετε και βλέπετε στο 
δρόμο με την υπογραφή μας, δεν είναι αποτέ¬ 
λεσμα κομματικών γραμμών, αλλά συζητήσεων 
μεταξύ μας. Συζητάμε και δρούμε όλοι και όλες 
μαζί και μετά όλοι μαζί κρίνουμε τις σκέψεις και 
τις πράξεις μας. 

Ξέρουμε καλά πως αυτό το "όλοι μαζί” είναι 
εκείνο που μας λείπει. 

Για επικοινωνία: 3η(ίί2.2θΙ(α)£πΐ3Η.οοπΊ 




